b'\n_START_ARTICLE_\nAVGARDE\n_START_PARAGRAPH_\nAVGARDE er en konsertserie, som har som sitt form\xc3\xa5l \xc3\xa5 opprettholde en kontinuerlig arena for ny musikk i Bergen og regionen rundt. AVGARDE arrangerer konsertkvelder jevnlig gjennom \xc3\xa5ret, minst fire konsertkvelder per sesong. Mesteparten av musikken som fremf\xc3\xb8res er skrevet av n\xc3\xa5levende komponister med en tilknytning til Bergen._NEWLINE_AVGARDE har samarbeidet blant annet med Borealis festival, Kulturhuset USF, Griegakademiet, Ny Musikk, BEK, Bergen Jazzforum, Troldhaugen, Lydgalleriet, Bergen Offentlige Bibliotek, Bergen Arkitektskole, Brasswind festival, Kunstmuseene i Bergen, Kosmo klubb, Bergen Impro Storband og Skrivekunstakademiet.'